Nora Jabri

Nora Foss Al-Jabri (født 1996) er en norsk artist fra Gjøvik. Hun vant Stjernekamp i 2014.

Hun ble kjent i Norge etter å ha lagt ut en video på nettet der hun sang Leonard Cohens «Hallelujah». Videoen kom med i TV-programmet Snutter.

Hun deltok i Norske Talenter 2008. Der sang hun blant annet sangene «Gabriellas sång» og «Over the Rainbow». Hun kom til slutt på 3.-plass, slått av vinneren Erlend Bratland og Vegard F. Dommersnes.
28. mai 2009 var Nora med i The Oprah Winfrey Show, der hun sang den samme sangen som hun sang i Norske Talenter. 
1. april 2011 slapp hun debutalbumet Nora Foss Al-Jabri, som blant annet inneholder singelen «Love Don't Have an Age» og «Over the Rainbow».

 Melodi Grand Prix 2012 
I delfinalen på Ørland 21. januar deltok Al-Jabri med låten «Somewhere Beautiful», skrevet av Christian Ingebrigtsen og Eivind Rølles. Her fikk hun flest stemmer og gikk videre til finalen i Oslo Spektrum sammen med The Carburetors og Reidun Sæther, som ble henholdsvis nr. 2 og 3. I finalen var Al-Jabri blant de fire artistene som fikk flest telefonstemmer og gikk til gullfinalen. Her ble hun nr. 2, bare slått av Tooji.

 Bakgrunn 
Moren hennes er norsk, og faren kommer fra Irak der hun har slektninger.

Noter

 Referanser 

 Eksterne lenker 




Kategori:Norske sangere
Kategori:Personer fra Gjøvik kommune
Kategori:Deltakere i Melodi Grand Prix
Kategori:Deltakere i Stjernekamp
Kategori:Nordmenn av irakisk opphav